**“ช่อง3” จัดใหญ่ “ร้อยเล่ห์มารยา Gala Premier Night ร้าย At First sight”**

**“โป๊ป-เบลล่า” นำทีมฟิน ชมละครตอนแรกก่อนใคร**

รวมพลซุปตาร์ยอดฝีมือลงละคร **“ร้อยเล่ห์มารยา”** ทั้งที ความยิ่งใหญ่ อลังการ ต้องไม่ธรรมดา งานนี้ **ช่อง 3** เนรมิต **โรงภาพยนตร์ เอสเอฟ เวิลด์ ซีเนม่า เซ็นทรัล เวิลด์** เป็นห้องรับแขกสุดอบอุ่น จัดงาน **“ร้อยเล่ห์มารยา Gala Premier Night ร้าย At First sight”** นำทัพโดย ทีมผู้บริหาร **คุณสุรินทร์ กฤตยาพงศ์พันธุ์ กรรมการผู้อำนวยการ สายธุรกิจโทรทัศน์ ,คุณสมรักษ์ ณรงค์วิชัย รองกรรมการผู้อำนวยการ สำนักผลิตรายการ** พร้อมด้วย ทีมผู้จัด นักแสดง ในชุดหล่อเนี๊ยบ สวยสง่า นำโดย **ผู้จัด “นก-จริยา แอนโฟเน” บริษัท เมกเกอร์ เจ กรุ๊ป จำกัด** นำทีมนักแสดง เดินพรมแดงเปิดตัวเข้างาน โดยมีทีมแฟนคลับของเหล่านักแสดง ต่างขนป้ายไฟมาร่วมให้กำลังใจ ประเดิมด้วย คู่พระนางห้างแตก พระเอก **“โป๊ป-ธนวรรธน์ วรรธนะภูติ”** ควงนางเอก **“เบลล่า-ราณี แคมเปน”** ออกมา เรียกความฟินกระหึ่มโรงภาพยนตร์ ชนิดจอสะเทือน ฟาก **“หลุยส์ สก๊อตต์”** ก็ขอควง 2 คู่ขาสุดแซ่บในเรื่อง **“วาววา-ณิชชา โชคประจักษ์ชัด”** และ **“มิ้นท์-นวินดา เบอร์ต๊อดดี้”** ออกมาเรียกเรตติ้งความร้อนแรงส่วนหนุ่ม **“เพ็ชร-ฐกฤต ตวันพงศ์”** ก็ควง สาว **“บัว-นลินทิพย์ สกุลอ่องอำไพ”** มาโกยคะแนนความน่ารัก น่าหยิกไปไม่น้อย ร่วมด้วย **บ้าน-ณคุณ โรจนัย ,แจ็คกี้-ชาเคอลีน มึ้นท์** และ**ผู้กำกับการแสดง แมน เมธี** ที่มาร่วมสร้างสีสัน บนพรมแดง โดยงานนี้ เหล่าเอเจนซี่ชั้นนำ และแฟนละครผู้โชคดีกว่า 150 คน ได้เข้าร่วมชมละครตอนเเรกร่วมกับทีมนักแสดงก่อนใคร งานนี้ ฟิน ฮา สะใจ แค่ไหนไม่รู้ รู้แต่เสียงกรี๊ดแห่งความโดนใจดังรัวๆ แทบทั้งเรื่อง ปิดท้ายด้วย การจับรางวัลให้กับผู้โชคดี รวม 6 คน เอ็กคลูซีฟขนาดนี้ ฟินก่อน สนุกก่อน ไม่รอแล้วนะ

**เตรียมพบความสนุก สุดจัดจ้าน ทุกวันจันทร์-อังคาร เวลา 20.20 น. ทางช่อง 3 กด 33 และแอปพลิเคชั่น Ch3+**

**สอบถามรายละเอียด อู๊ด 096-5355195 / เจี๊ยบ 081-7024399**